open-index/open-wikipedia-markdown huggingface dataset:
Φρειδερίκη της Βάδης

Η **Φρειδερίκη** (γερμ. *Frederica von Baden*, 12 Μαρτίου 1781 - 25 Σεπτεμβρίου 1826) του Οίκου του Τσέρινγκεν ήταν πριγκίπισσα της Βάδης και με το γάμο της έγινε βασίλισσα της Σουηδίας.

## Βιογραφία
Η *Φρειδερίκη Δωροθέα Βιλελμίνη* γεννήθηκε στις 12 Μαρτίου 1781 στην Καρλσρούη και ήταν το τέταρτο παιδί και η τέταρτη κόρη του Κάρολου Λουδοβίκου της Βάδης και της Αμαλίας, κόρης του Λουδοβίκου Θ΄ της Έσσης-Ντάρμστατ.

Στις 31 Οκτωβρίου 1797 η Φρειδερίκη παντρεύτηκε το Γουσταύο Δ΄ Αδόλφο της Σουηδίας στη Στοκχόλμη.

Προφανώς ο γάμος τους ήταν ευτυχισμένος και ο μονάρχης, σε αντίθεση με τον πατέρα του, φάνηκε να ενδιαφέρεται πολύ για την έγγαμη ζωή του. Μαζί πραγματοποίησαν μακρινό ταξίδι στο εξωτερικό μεταξύ 1803 και 1805.

Το 1809 η Σουηδία έχασε τη Φινλανδία μετά την ήττα του Φινλανδικού Πολέμου, επηρεάζοντας σοβαρά τη δημοτικότητα του Βασιλιά.

Ο Γουσταύος Αδόλφος συνελήφθη μαζί με την οικογένειά του στις 13 Μαρτίου 1809. Αφού κρατήθηκαν στο Βασιλικό Παλάτι της Στοκχόλμης, ο Βασιλιάς καταδικάστηκε στις 13 Μαΐου 1809 και η οικογένειά του εξορίστηκε.

Μετά από μια σύντομη παραμονή στην Κοπεγχάγη, έφυγαν για τη Βάδη, τη γενέτειρα του Φρειδερίκης. Εκεί οι σχέσεις μεταξύ της Φρειδερίκης και του Γουσταύου Αδόλφου ψυχράθηκαν και τον Φεβρουάριο 1812 χώρισαν επισήμως. Μετά το διαζύγιο, η Φρειδερίκη ταξίδεψε στην Ελβετία, όπου προφανώς ξεκίνησε ένα ρομαντικό ειδύλλιο με έναν Ελβετό βαρόνο.

Πέθανε στις 25 Σεπτεμβρίου 1826 στη Λωζάνη από καρδιακή νόσο σε ηλικία 45 ετών. Θάφτηκε στο Πφόρτσχαϊμ της Βάδης-Βυρτεμβέργης.

## Οικογένεια
Η Φρειδερίκη το 1797 παντρεύτηκε το Γουσταύο Δ΄ Αδόλφο της Σουηδίας. Απέκτησαν πέντε παιδιά:
*Γουσταύος (1799 - 1877), αργότερα *Πρίγκιπας των [[Οίκος των Βάσα|Βάσα]]*, παντρεύτηκε την εξαδέλφη του, Λουίζα της Βάδης. Απέκτησαν 2 παιδιά.
*Σοφία Βιλελμίνη (1801 - 1865), παντρεύτηκε το Λεοπόλδο Α΄ της Βάδης. Απέκτησαν 8 παιδιά.
*Κάρολος Γουσταύος  (1802-1805), Μέγας Δούκας της Φινλανδίας
*Αμαλία (1805 - 1853).
*Καικιλία (1807 - 1844), παντρεύτηκε τον Αύγουστο του Ολδεμβούργου. Απέκτησαν 3 παιδιά.

## Πρόγονοι

## Τίτλοι
*12 Μαρτίου 1781 – 31 Οκτωβρίου 1797: *Η Βασιλική Υψηλότητα* Πριγκίπισσα Φρειδερίκη της Βάδης
*31 Οκτωβρίου 1797 – 29 Μαρτίου 1809: *Η Μεγαλειότητα Της* Η Βασίλισσα
*29 Μαρτίου 1809 – 25 Σεπτεμβρίου 1826: *Η Μεγαλειότητα Της* Η Βασίλισσα Φρειδερίκη της Σουηδίας





## Παραπομπές

*  (search for all versions on WorldCat)

## Εξωτερικοί σύνδεσμοι
* 

Κατηγορία:Οίκος του Τσέρινγκεν
Κατηγορία:Βασίλισσες της Σουηδίας
Κατηγορία:Οίκος των Μπερναντότ
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Ούγος ο Αββάς (υιός του Κορράδου)

Ο **Ούγος ο ηγούμενος** (γερμ.: *Hugh*, πέθανε στις 12 Μαΐου 886) μέλος του Οίκου των Παλαιών Γουέλφων ήταν αρχιεπίσκοπος της Κολωνίας 864, Μαρκήσιος της Βρετάνης (866 - 886) και ηγούμενος του Αββαείου του Σαιν-Ζερμαίν στο Οσέρ. Προερχόταν από τον .

## Βιογραφία
Ήταν γιος του Κορράδου Α΄ κόμη του Ωσέρ, Άαργκαου & Παρισιού και της Αδελαΐδας, κόρης του Ούγου κόμη του Τουρ.

Όταν το 864 απεβίωσε ο πατέρας του η μητέρα του έκανε δεύτερο γάμο με τον Ροβέρτο τον *ισχυρό* αξιωματούχο του Καρόλου Β΄ της Δυτικής Φραγκίας.

Ο Ούγος εισήλθε σε μονή και ανεδείχθη ηγούμενος του αββαείου του Σαιν-Ζερμαίν στο Ωσέρ (Auxerre). Παρά τους όρκους του, δεν ήταν ειρηνικός και στοχαστικός μοναχός, αλλά η επιτομή του πολεμιστή. Ο Κάρολος Β΄ τον έστειλε σε στρατιωτική αποστολή στο Νιβερναί. Παρατηρεί κανείς την τάση των κληρικών να υποστηρίζουν τη δυναστεία ενάντια στους υποτελείς. Ο Ούγος υποδέχθηκε τον Κάρολο Β΄, όταν αυτός διέφυγε το 858 την εισβολή του αδελφού του Λουδοβίκου Β΄ της Ανατολικής Φραγκίας· οι υποτελείς του αρνήθηκαν την επικουρία τους και εξεγέρθηκαν υπό τον Ροβέρτο τον *ισχυρό*. Επικράτησε ο Ροβέρτος, που εξόρισε τον Ούγο στη Λοθαριγγία· εκεί έγινε αρχιεπίσκοπος της Κολωνίας το 864, αλλά τελικά κλήθηκε πίσω στη Γαλλία.

Το 866 ο Ροβέρτος απεβίωσε και ο Ούγος έλαβε τις προηγούμενες ηγουμενίες του, όπως τού Νουαρμουτιέ και του Σαιν-Μαρτίν ντε Τουρ, κομητείες, όπως της Τουρ και τη μαρκιωνία μεταξύ του Σεν (Σηκουάνα) και Λουάρ (Λίγηρα) στη Νευστρία. Οι γιοί του Ροβέρτου, Όντο και Ροβέρτος Α΄ κληρονόμησαν μόνο το Μπως και το Τουραίν. Αν και ο Ούγος ήταν αντίπαλος του Ροβέρτου όσο εκείνος ζούσε, τώρα έγινε κηδεμόνας των τέκνων τού Ροβέρτου. Ήταν προικσμένος με μεγάλο πολιτικό ταλέντο και πολέμησε τους Βίκινγκς δραστήρια. Ήταν ο πρωθιερέας της Αυλής και ένας από τους κύριους υπουργούς του Λουδοβίκου Γ΄ της Δυτικής Φραγκίας και του συμβασιλιά αδελφού του Καρλομάν Β΄ (εγγονών του Καρόλου Β΄).

Προσπάθησε να κρατήσει τη συμμαχία που είχαν οι Καρολίδες μεταξύ τους ενάντια στους Βίκινγκς. Ένωσε όλα τα επιμέρους βασίλεια των Καρολιδών ενάντια στον σφετεριστή Μπόζο της Προβηγκίας. Υποστήριξε τον Κάρολο Γ΄ (τρίτο αδελφό των Λουδοβίκου Γ΄ και Καρλομάν Β΄) στη διαδοχή του το 884 στη Δυτική Φραγκία, αλλά απεβίωσε πριν μπορέσει να συνδράμει στην πολιορκία του Παρισιού του 885-886.

## Πηγές
*MacLean, Simon. Kingship and Politics in the Late Ninth Century: Charles the Fat and the end of the Carolingian Empire. Cambridge University Press: 2003.

Κατηγορία:Οίκος των Παλαιών Γουέλφων
Κατηγορία:Επίσκοποι του 9ου αιώνα
Άγαλμα του Χάρι Τρούμαν (Αθήνα)

Το **άγαλμα του Χάρι Τρούμαν** είναι ορειχάλκινο άγαλμα του 33ου Προέδρου των ΗΠΑ, Χάρι Τρούμαν. Φιλοτεχνήθηκε από τον γλύπτη Φέλιξ Γουέλτον, εχει ύψος 3,20 μέτρων και στηρίζεται σε ένα μαρμάρινο βάθρο. Βρίσκεται στη συμβολή της Λεωφόρου Βασιλέως Κωνσταντίνου 42 με την Οδό Βασιλέως Γεωργίου Β΄ στο κέντρο της Αθήνας, στην περιοχή της Ρηγίλλης. Στήθηκε το 1963 χωρίς την άδεια της δημοτικής αρχής. Γύρω από τον ανδριάντα υπάρχουν οκτώ στήλες ύψους 1,85 μέτρων, στις οποίες αναγράφονται σε ελληνικά και αγγλικά κείμενα ευγνωμοσύνης του ελληνικού λαού για τον Τρούμαν και ο λόγος του ιδίου για την αποστολή στρατιωτικής και οικονομικής βοήθειας στην Ελλάδα, μέσω του Σχεδίου Μάρσαλ μετά τη λήξη του Β΄ Παγκοσμίου Πολέμου.

## Αντιδράσεις και βανδαλισμοί
Το άγαλμα έχει βανδαλιστεί πολλές φορές από την τοποθέτησή του. Κατά τη διάρκεια της χούντας των συνταγματαρχών, στο άγαλμα έγιναν δύο βομβιστικές επιθέσεις με τη δεύτερη μάλιστα να έχει και θύμα έναν αστυνομικό. 

Τον Μάρτιο του 1986 εξερράγη στο άγαλμα ισχυρή ωρολογιακή βόμβα. Με αφορμή την επίθεση ο τότε δήμαρχος Αθηναίων Δημήτρης Μπέης πρότεινε αντί του Τρούμαν να τοποθετηθεί άγαλμα του Αβραάμ Λίνκολν, αλλά η πρότασή του απορρίφθηκε. Την επόμενη χρονιά η αριστερή τρομοκρατική οργάνωση ΕΛΑ ανατίναξε το άγαλμα και το έβαψε με κόκκινη μπογιά. Η επόμενη επίθεση έλαβε χώρα το 1997, όταν τα πόδια του αγάλματος πριονίστηκαν με αποτέλεσμα να πέσει στην πλατεία. Το άγαλμα επανατοποθετήθηκε δύο χρόνια αργότερα, το 1999 κατά την επίσκεψη του προέδρου Μπιλ Κλίντον στην Ελλάδα.

Το 2007, κατά τη διάρκεια αντιαμερικανικής πορείας στην Αθήνα, διαδηλωτές έδεσαν το άγαλμα με σκοινιά και το τράβηξαν στο έδαφος. Το 2013 το άγαλμα υπέστη βανδαλισμό και βάφτηκε με κόκκινη μπογιά. Τον Απρίλιο του 2018 διαδηλωτές προσπάθησαν να πριονίσουν τα πόδια του αγάλματος με γωνιακό τροχό έτσι ώστε στη συνέχεια να το ρίξουν με σκοινιά. Η προσπάθεια αυτή αποτράπηκε μετά από παρέμβαση των ΜΑΤ. 

## Παραπομπές


## Εξωτερικοί σύνδεσμοι

* «Άγαλμα Τρούμαν: Γιατί είναι το πιο 'μισητό' στην Ελλάδα». ''www.news247.gr''. Ανακτήθηκε στις 12 Μαρτίου 2020.

Κατηγορία:Αγάλματα στην Ελλάδα
Κατηγορία:Βανδαλισμένα έργα τέχνης
Κατηγορία:Γλυπτική
Δίδυμος (όνομα)

**Δίδυμος**, αρχαιοελληνικό αντρικό κύριο όνομα.

## Ετυμολογία του ονόματος
Το όνομα *Δίδυμος* προέρχεται από το αρχαιοελληνικό επίθετο *δί-δυ-μος*, το οποίο, σύμφωνα με το *Λεξικό της Νέας Ελληνικής Γλώσσας* του Γεωργίου Μπαμπινιώτη, παράγεται από εκφραστικό αναδιπλασιασμό του δύο.

Το όνομα έλκει την καταγωγή του από την παράδοση της ελληνικής μυθολογίας: *Διδύμη* και *Διδυμαίος* ή *Διδυμεύς*, ήταν ονόματα της Αρτέμιδος και του Απόλλωνος, ως διδύμων· όσο και από τη βιβλική παράδοση: στην Καινή Διαθήκη με το όνομα *Δίδυμος* αποδίδεται στα ελληνικά το όνομα του αποστόλου Θωμά, «εἶπεν οὖν Θωμᾶς ὁ λεγόμενος Δίδυμος τοῖς συμμαθηταῖς· Ἄγωμεν καὶ ἡμεῖς ἵνα ἀποθάνωμεν μετ’ αὐτοῦ.» (Ιωάννης, ια΄ 16).

Έτσι, το όνομα *Δίδυμος* είναι σημασιολογικά ταυτόσημο με τα σημερινά ελληνικά αντρικά ονόματα *[[Γέμελλος]]* / *[[Γέμινος]]*, *[[Θωμάς (όνομα)|Θωμάς]]* και *[[Τομάζος]]*.

## Γυναικείος τύπος
* *[[Διδύμα]]*.

## Διάδοση
Στην αρχαιότητα το όνομα *Δίδυμος* δεν ήταν ιδιαίτερα συχνό. Σύμφωνα με τη *Θετίμα*, εμφανίζεται σε όλο το *[[Λεξικό ελληνικών προσωπικών ονομάτων|Lexicon of Greek Personal Names (LGPN)]]* να το φέρουν 93 πρόσωπα. Η πρωιμότερη βέβαιη μαρτυρία είναι από την Αθήνα τον 4ο αι. π.Χ. και η τελευταία μαρτυρία από την Αιτωλία τον 6ο αι. μ.Χ. Γεωγραφική διασπορά του ονόματος: Μακεδονία, Λυκία, Λυδία, Κιλικία Πεδιάς, Κύπρος, Κυρηναϊκή, Κυρήνη, Βιθυνία, Αθήνα, Ιωνία, Θράκη, Καρία, Καμπανία, Βοιωτία, Αιτωλία, Μυσία, Δήλος, Θάσος, Κρήτη, Νίσυρος, Πάρος, Ρόδος, Τήνος, Παμφυλία, Αρκαδία, Σπάρτη, Σικελία, Τρωάδα. Παράλληλοι τύποι: *Didymus* (1ος αι. π.Χ.–1ος αι. μ.Χ., αυτοκρατορική περίοδος, 1ος–2ος αι. μ.Χ., Κάτω Ιταλία), *Didimus* (1ος αι. π.Χ.-1ος αι. μ.Χ., Κάτω Ιταλία).

## Ονομαστική εορτή
* Θεοδώρας και Διδύμου, η Ορθόδοξη Εκκλησία τιμά τη μνήμη τους στις 5 Απριλίου και η Καθολική στις 28 Απριλίου·  
* Διδύμου κ.ά. (δώδεκα κόμητες και τριβούνοι), η Ορθόδοξη Εκκλησία τιμά τη μνήμη τους στις 24 Μαΐου·
* Διοδώρου και Διδύμου, η Ορθόδοξη Εκκλησία τιμά τη μνήμη τους στις 11 Σεπτεμβρίου, και η Καθολική στις 9 Οκτωβρίου· 
* Διδύμου, μάρτυρος, σύμφωνα με τον Σωφρόνιο Ευστρατιάδη, «τοπικός άγιος της Κύπρου», η Ορθόδοξη Εκκλησία τιμά τη μνήμη του στις 20 Φεβρουαρίου.

## Το όνομα σε άλλες γλώσσες
Μέσω του λατινικού *Dydimus*, το όνομα διαδόθηκε και σε άλλες γλώσσες:
* ισπανικά: *Dídimo*· καταλανικά: *Dídim*· βασκικά: *Didima*.
* γαλλικά: *Didyme*·
* πολωνικά: *Dydym*, *Dydymus*·
* πορτογαλικά: *Dídimo*·
* ρωσικά: *Дидим* (Δυδίμ)·
* σλοβένικα: *Didim*.

## Πρόσωπα
[thumb|upright=0.5|[Δίδυμος ο Τυφλός (4ος αι. μ.Χ.)]]
* Δίδυμος (4ος/5ος αι. μ.Χ.), ξάδελφος του Ρωμαίου αυτοκράτορα Φλάβιου Ονώριου.
* Δίδυμος ο Χαλκέντερος (1ος π.Χ.–1ος αι. μ.Χ.), λόγιος και γραμματικός.
* Δίδυμος ο Τυφλός (4ος αι. μ.Χ.),  θεολόγος και εκκλησιαστικός συγγραφέας.

## Το όνομα στις τέχνες
* Didimo Chierico, κεντρικός χαρακτήρας στο «Notizia intorno a Didimo Chierico» τού  Φώσκολου.

## Εξωτερικοί σύνδεσμοι

## Παραπομπές


Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Αρχαία ελληνικά ονόματα
Ροδόλφος του Ποντιέ

Ο **Ροδόλφος**, γερμ. Rudolf (απεβ. 866) από τον Οίκο των Παλαιών Γουέλφων ήταν κόμης του Ποντιέ (Ponthieu) και βοηθός ηγούμενος των αββαείων Σαιν-Ρικιέ και Ζυμιέρ.

## Βιογραφία
Ήταν γιος του Γουέλφου κόμη εδαφών στη Βαυαρία και της Χέντβιχ, κόρης του Ίζαμμπαρτ κόμη του Τούργκαου στη Σαξονία.

Η αδελφή του Γιούντιτ παντρεύτηκε τον Λουδοβίκο Α΄ των Φράγκων. Με την επιρροή της ο Ροδόλφος έγινε βοηθός ηγούμενος στα αββαεία του Σαιν-Ρικιέ και του Ζυμιέζ.

Το 830 οι Φράγκοι ευγενείς εξεγέρθηκαν εναντίον του Λουδοβίκου Α΄ με σκοπό να τον "ελευθερώσουν" από την επιρροή της συζύγου του Γιούντιτ. Ο Λουδοβίκος Α΄ τέθηκε σε περιορισμό κατ' οίκον, ενώ η Γιούντιτ και οι αδελφοί της Ροδόλφος και Κορράδος Α΄ κόμης του Ωσέρ φυλακίστηκαν σε μονές στην Ακουιτανία. Όταν το 840 ο ανιψιός τους Κάρολος Β΄ (γιος της Γιούντιτ) έγινε βασιλιάς της Δυτικής Φραγκίας, τους ελευθέρωσε.

## Οικογένεια
Νυμφεύτηκε τη Χρουόντουν/Ρόντουνα (απεβ. 867) και είχε τέκνα:
* Κορράδος απεβ. 882, κόμης του Παρισιού.
* Γουέλφος απεβ. 881, ηγούμενος του Σαιν-Κολόμμπ-ντε-Σαν.
* Ούγος απεβ. 867, 
* Ροδόλφος, δούκας της Ραιτίας (890-892).
* Λιούτφριτ, κόμης.

## Πηγές
* The Carolingians, A family who forged Europe by Pierre Riche (translated by Michael Idomir Allen), University of Philadelphia Press, 1993
* I Conti de' Marsi e la loro discendenze fino alla fondazione dell'Aquila by Cesare Rivera, Teramo, 1915

## Παραπομπές σε πηγές


Κατηγορία:Οίκος των Παλαιών Γουέλφων
Ζαν Νουβέλ

Ο **Ζαν Νουβέλ** (*Jean Nouvel*, 12 Αυγούστου του 1945) είναι Γάλλος αρχιτέκτονας. Ο Νουβέλ σπούδασε στο Εκόλ ντε μπό-´αρτ στο Παρίσι. Έχει βραβευτεί μεταξύ άλλων με το Βραβείο Βολφ στις Τέχνες το 2005 και το Βραβείο Πρίτσκερ το 2008.

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι αρχιτέκτονες
Κορράδος Α΄ της Βουργουνδίας

Ο **Κορράδος Α΄** o *ειρηνικός*, γερμ. Conrad I der friedliche (π. 925 - 19 Οκτωβρίου 993) από τον Οίκο των Παλαιών Γουέλφων ήταν βασιλιάς της Άνω και Κάτω Βουργουνδίας (βασίλειο της Αρλ) το διάστημα 937-993.

## Βιογραφία
Ήταν ο μόνος γιος του Ροδόλφου Β΄ της Άνω και Κάτω Βουργουνδίας (Αρλ) και της Μπέρτα των Χουνφριτιδών, κόρης του Μπούρχαρτ Γ΄ δούκα της Σουαβίας. Είναι ο τρίτος Κορράδος στον Οίκο του.

Ο χρονικογράφος Έκκεχαρτ Δ΄ αναφέρει μία μάλλον αλληγορική ιστορία: όταν ο Κορράδος Α΄ έμαθε ότι οι Μαγιάροι και οι Σαρκηνοί από το Φραξινέτουμ της Προβηγκία βάδιζαν εναντίον του, έστειλε απεσταλμένους στον καθένα ενημερώνοντάς τον για τον άλλο, προσφέροντας τη βοήθειά του και τη θέση του άλλου. Όταν οι δύο εισβολείς συναντήθηκαν για να πολεμήσουν, οι Βουργουνδοί έμειναν πίσω και αφού οι αντίπαλοι εξουθενώθηκαν από τη μάχη, επιτέθηκε ο Κορράδος Α΄ και τους κατέστρεψε. Οι αιχμάλωτοι πωλήθηκαν ως δούλοι.

## Οικογένεια
Νυμφεύτηκε πρώτα την Αδελαΐδα του Μπελλαί και είχε τέκνο:
* Γκίζελα π. 955-1007, παντρεύτηκε τον Ερρίκο Β΄ των Οθωνιδών δούκα της Βαυαρίας.

Το 966 ο Κορράδος Α΄ έκανε δεύτερο γάμο με τη Ματθίλδη της Γαλλίας, κόρη του Λουδοβίκου Δ΄ της Δυτικής Φραγκίας και είχε τέκνα:
* Μπέρτα 964-1016, παντρεύτηκε πρώτα τον Όντο Α΄ κόμη του Μπλουά και μετά τον Ροβέρτο Β΄ της Γαλλίας.
* Ματίλντα γενν. 969, παντρεύτηκε μάλλον του Ροβέρτο κόμη της Γενεύης.
* Ροδόλφος Γ΄ π. 970-1032, βασιλιάς της Άνω & Κάτω Βουργουνδίας (Αρλ).
* Γκέρμπεργκα 965/966-1018/19, παντρεύτηκε τον Χέρμαν Β΄ των Κορραδιδών δούκα της Σουαβίας.

Από την ερωμένη του Αλντιουτ είχε ένα μη νόμιμο τέκνο:
* (νόθος) Μπούρχαρτ, αρχιεπίσκοπος του Λυόν.

## Πηγές
* Bourchard, Constance Brittain (1999). "Burgundy and Provence, 879–1032". In Reuter, Timothy; McKitterick, Rosamond. The New Cambridge Medieval History: Volume 3, c.900-c.1024. Cambridge University Press.
* Cope, Christopher (1987). Phoenix Frustrated: The Lost Kingdom of Burgundy. Constable.
* Fichtenau, Heinrich (1991). Living in the Tenth Century: Mentalities and Social Orders. Translated by Geary, Patrick J. University of Chicago Press.
* Poole, Reginald L. (1911). "Burgundian Notes". The English Historical Review. Vol. 26, No. 102.
* Previté-Orton, C. W. (1912). Early History of the House of Savoy. Cambridge University Press.
* Reuter, Timothy; McKitterick, Rosamond, eds. (1999). "Appendix". The New Cambridge Medieval History: Volume 3, c.900-c.1024. Cambridge University Press.

## Παραπομπές


Κατηγορία:Οίκος των Παλαιών Γουέλφων
Ροδόλφος της Ραιτίας

Ο **Ροδόλφος**, γερμ. Rudolf (9ος αι.) από τον Οίκος των Παλαιών Γουέλφων ήταν Φράγκος ευγενής, δούκας της Ραιτίας (890-892).

## Βιογραφία
Ήταν γιος του Ροδόλφου κόμη του Ποντιέ και της Ρόντουνα. Αν ο πατέρας του αριθμηθεί Ροδόλφος Α΄, τότε ο ίδιος είναι ο Ροδόλφος Β΄.

Το 864 ο εξάδελφός του Κορράδος Β΄ δούκας της Άνω Βουργουνδίας, περιγράφεται ως δούκας της Ραιτίας και μέρους του Γιούρα. Το 890 ο Ροδόλφος περιγράφεται ως δούκας της Ραιτίας. Αν θεωρήσουμε ότι ήταν και μέρους του Γιούρα, τότε διαδέχθηκε τον Κορράδο Β΄.

Το διάστημα 870-885 ήταν κόμης του Τούργκαου και Ζύριχγκαου στη Ραιτία. Ίσως και του Άουγκστγκαου (ανατολικά του Λεχ) στη Βαυαρία το διάστημα 870-891. Είναι πιθανό ο ίδιος Ρούντολφ να ήταν κόμης των περιοχών αυτών και ο ίδιος μετά να έγινε δούκας της Ραιτίας.

Υποστήριξε τον Αρνούλφο των Καρολιδών να γίνει βασιλιάς της Ανατολικής Φραγκίας, όταν εκτοπίστηκε το 887 ο θείος εκείνου Κάρολος Γ΄.  Ήταν στενός συγγενής των Αχαλολφιδών, εξέχουσας οικογένειας της Αλεμάννια. Η Ριχάρντις, η σύζυγος που αποκήρυξε ο Κάρολος Γ΄, ήταν από τον Οίκο αυτόν. Είναι πιθανό, μετά από τον τρόπο αυτό που συμπεριφέρθηκε ο Κάρολος Γ΄ στη σύζυγό του, ο Ροδόλφος να πήρε το μέρος του Αρνούλφου.

Το 890 ο νόθος γιος του Καρόλου Γ΄, ο Βερνάρδος εξεγέρθηκε εναντίον του Αρνούφου στην Αλεμμάνια, αλλά αναγκάστηκε να διαφύγει στην Ιταλία. Επέστρεψε τον χειμώνα του 891-892, όμως ο Ροδόλφος (μάλλον ο δούκας της Ραιτίας) τον σκότωσε. Αυτό αναφέρεται στα *Αλαμαννικά Πεπραγμένα*.

Το 903 τον Ροδόλφο διαδέχθηκε στη Ραιτία ο Μπούρχαρτ Α΄, που επέκτεινε τη δουκική εξουσία. Αυτό οδήγησε στη δημιουργία του δουκάτου της Σουαβίας. Ο Οίκος του Μπούρχαρτ Α΄, οι Χουνφριτίδες από την Αλεμάννια, ήταν αντίπαλοι των Αχαλολφιδών, συγγενών του Ροδόλφου.

## Πηγές
* Borgolte, Michael (1986). Die Grafen Alemanniens in merowingischer und karolingischer Zeit: Eine Prosopographie. Thorbecke.
* Fleckenstein, Josef (1957). "Über die Herkunft der Welfen und ihre Anfänge in Süddeutschland". In Gerd Tellenbach. Studien und Vorarbeiten zur Geschichte des grossfränkischen und frühdeutschen Adels. E. Albert. pp. 7–136.
* Jackman, Donald C. (2008). Ius hereditarium Encountered, II: Approaches to Reginlint. Editions Enlaplage.
* Offergeld, Thilo (2001). Reges pueri: Das Königtum Minderjähriger im frühen Mittelalter. 2 vols. Hanover.
* Reuter, Timothy, ed. (1992). The Annals of Fulda. Manchester University Press.
* Schmid, Karl (1986). "Von Hunfrid zu Burkard: Bemerkungen zur rätischen Geschichte aus der Sicht von Gedenkbucheinträgen". In Ursus Brunold; Lothar Deplazes. Geschichte und Kultur Churrätiens: Festschrift für Pater Iso Müller OSB zu seinem 85. Geburtstag. Disentis. pp. 181–209.
* Schneidmüller, Bernd (2000). Die Welfen: Herrschaft und Erinnerung (819–1252). Kohlhammer.
* Tellenbach, Gerd (1957). "Exkurs über die ältesten Welfen im West- und Ostfrankenreich". In Gerd Tellenbach. Studien und Vorarbeiten zur Geschichte des grossfränkischen und frühdeutschen Adels. E. Albert. pp. 335–40.

Κατηγορία:Οίκος των Παλαιών Γουέλφων
Αλμπέρτο Τζιλαρντίνο

Ο **Αλμπέρτο Τζιλαρντίνο** (*Alberto Gilardino*, 5 Ιουλίου 1982) είναι Ιταλός πρώην ποδοσφαιριστής που αγωνιζόταν ως επιθετικός. Μέχρι το 2013 ήταν διεθνής με την Εθνική Ιταλίας.

## Καριέρα
### Σε συλλόγους
Η καριέρα του ξεκίνησε το 1999 στη Πιατσέντζα και έκτοτε έπαιξε σε διάφορες ιταλικές ομάδες. Το 2005 υπέγραψε στη Μίλαν, με την οποία κατέκτησε ένα Τσάμπιονς Λιγκ, ένα ΟΥΕΦΑ Σούπερ Καπ και ένα Παγκόσμιο Κύπελλο Συλλόγων. Στη συνέχεια έπαιξε στη Φιορεντίνα, την Τζένοα και την Μπολόνια. Το 2014 υπέγραψε στην Κουανγκτσόου Έβεργκραντ, με την οποία κατέκτησε ένα πρωτάθλημα Κίνας. Μετά από έναν χρόνο, επέστρεψε στην Ιταλία και από το 2017 είναι παίκτης της Σπέτσια.

### Στην εθνική ομάδα
Με την Εθνική Ιταλίας U21 έπαιξε στους Ολυμπιακούς Αγώνες του 2004 και κατέκτησε το χάλκινο μετάλλιο.

Στην εθνική ανδρών ξεκίνησε να παίζει το 2004. Ήταν στο ρόστερ της ομάδας στο Μουντιάλ του 2006 που κατέκτησε το τρόπαιο. Επίσης, αγωνίστηκε στο Κύπελλο Συνομοσπονδιών του 2009, στο Μουντιάλ του 2010 και στο Κύπελλο Συνομοσπονδιών του 2013.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Σπέτσια Κάλτσιο 1906
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Πιατσέντζα Κάλτσιο 1919
Κατηγορία:Ποδοσφαιριστές Τζένοα
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Μπολόνια ΦΚ 1909
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ιταλοί Ολυμπιονίκες
Κατηγορία:Επιθετικοί ποδοσφαιριστές
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ιππότες του Τάγματος της Αξίας της Ιταλικής Δημοκρατίας
Μπερντ Λένο

Ο **Μπερντ Λένο** (*Bernd Leno*, 4 Μαρτίου 1992) είναι Γερμανός ποδοσφαιριστής που αγωνίζεται ως τερματοφύλακας στη Φούλαμ και στην Εθνική Γερμανίας.

## Καριέρα
### Σε συλλόγους
Η καριέρα του ξεκίνησε το 2009 από τη Στουτγκάρδη, όπου αγωνίστηκε στη δεύτερη ομάδα. Τον Αύγουστο 2011 δόθηκε δανεικός στη Μπάγερ Λεβερκούζεν και τον Νοέμβριο του 2011 έγινε παίκτης της ομάδας. Τον Ιούνιο του 2018 υπέγραψε στην Άρσεναλ έναντι 25 εκατομμυρίων και από το 2022 είναι παίκτης της Φούλαμ.

### Στην εθνική ομάδα
Κλήθηκε στο ρόστερ της εθνικής ομάδας το 2015 για τους αγώνες με την Ιρλανδία και τη Γεωργία στα προκριματικά του Euro του 2016. Ήταν στην αποστολή της ομάδας στο Euro 2016 και στο Euro 2020. Επιπλέον, ήταν στο ρόστερ της ομάδας στο Κύπελλο Συνομοσπονδιών του 2017, όπου η Γερμανία κατέκτησε το τρόπαιο.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Εθνικής Γερμανίας Κ21
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Ανδρέας Γεωργιάδης (αποσαφήνιση)

Το όνομα **Ανδρέας Γεωργιάδης** μπορεί να αναφέρεται στα παρακάτω άτομα:

* Ανδρέας Γεωργιάδης (ζωγράφος, 1891), γεν. 1891, αγιογράφος από το Αγρίνιο
* Ανδρέας Β. Γεωργιάδης, γεν. 1892, ζωγράφος γνωστός και ως *ο Κρης* 
* Ανδρέας Γεωργιάδης (κολυμβητής), γεν. 1916, αθλητής της κολύμβησης από την Πάτρα
* Ανδρέας Γεωργιάδης (ζωγράφος, 1972), γεν. 1972, ζωγράφος από την Θεσσαλονίκη
Μεταφορές στη Ρωσία

thumb|right|Συρμός ταχείας διέλευσης Siemens Velaro Sapsan των Ρωσικών Σιδηροδρόμων.
Το δίκτυο μεταφορών της Ρωσικής Ομοσπονδίας είναι ένα από τα πιο εκτεταμένα δίκτυα μεταφορών στον κόσμο. Ο εθνικός ιστός των δρόμων, των σιδηροδρόμων και των αεροπορικών γραμμών εκτείνεται σε συνολικά 7.700 χιλιόμετρα από το Καλίνινγκραντ στα δυτικά έως τη χερσόνησο της Καμτσάτκας στα ανατολικά και, μεγάλες πόλεις, όπως η Μόσχα και η Αγία Πετρούπολη, εξυπηρετούνται από εκτεταμένα σιδηροδρομικά συστήματα ταχείας διέλευσης.

Η Ρωσία έχει υιοθετήσει δύο εθνικές στρατηγικές μεταφορών τα τελευταία χρόνια. Στις 12 Μαΐου 2005 το ρωσικό Υπουργείο Μεταφορών ενέκρινε τη «Στρατηγική Μεταφορών της Ρωσικής Ομοσπονδίας» έως το 2020. Τρία χρόνια αργότερα, στις 22 Νοεμβρίου 2008, η ρωσική κυβέρνηση εξέδωσε μια αναθεωρημένη στρατηγική, η οποία εκτείνεται έως το 2030.

Η εξαγωγή υπηρεσιών μεταφορών αποτελεί σημαντική συνιστώσα του ΑΕΠ της Ρωσίας. Η κυβέρνηση αναμένει, ότι μεταξύ των ετών 2007 και 2030, τα μέτρα που περιλαμβάνονται στη στρατηγική της για τις μεταφορές, θα αυξήσουν τις εξαγωγές υπηρεσιών μεταφορών σε συνολική αξία 80 δισεκατομμυρίων δολαρίων, δηλαδή επτά φορές μεγαλύτερη από την αξία τους το 2008. Το μεταφερόμενο διεθνές βάρος φορτίου αναμένεται να αυξηθεί από 28 εκατομμύρια τόνους σε 100 εκατομμύρια τόνους κατά την ίδια περίοδο.

## Εναέρια μεταφορά
Το 2002 υπήρχαν 2.743 αεροδρόμια στη Ρωσία. Από το 2013 η ρωσική κυβέρνηση επιχορηγεί περίπου 140 εσωτερικές αεροπορικές γραμμές που περιλαμβάνουν 12 αεροδρόμια. Οι επιδοτήσεις διαχειρίζονται από την Ομοσπονδιακή Υπηρεσία Αεροπορικών Μεταφορών και καλύπτουν τις περιοχές της Κριμαίας, του Καλίνινγκραντ και της Ρωσικής Άπω Ανατολής.

Η κατασκευή αεροσκαφών είναι ένας σημαντικός βιομηχανικός κλάδος στη Ρωσία, ο οποίος απασχολεί περίπου 355.300 άτομα. Η διάλυση της Σοβιετικής Ένωσης στις 26 Δεκεμβρίου 1991 οδήγησε σε βαθιά κρίση τη βιομηχανία αυτή, ειδικά στον τομέα των πολιτικών αεροσκαφών. Η κατάσταση άρχισε να βελτιώνεται στα μέσα της πρώτης δεκαετίας του 2000 λόγω της αύξησης των αεροπορικών δρομολογίων και της ζήτησης. Ένα πρόγραμμα εξυγίανσης που ξεκίνησε το 2005, οδήγησε στη δημιουργία της εταιρείας εκμετάλλευσης United Aircraft Corporation, η οποία περιλαμβάνει τις περισσότερες σημαντικές εταιρείες του κλάδου. Σύμφωνα με την ομοσπονδιακή στατιστική υπηρεσία της Ρωσικής Ομοσπονδίας, το 2012, υπήρχαν 6.200 πολιτικά αεροσκάφη στη χώρα.

## Παραπομπές


## Εξωτερικοί σύνδεσμοι

*  (with place names in Russian, but legend in English).
* Search Engine of Russian intercity buses
* Search Engine of Moscow city transport. This engine provides the fastest and the most comfortable routes of Moscow's transport with detailed information about every route.
* Russian Transport Daily Report
Ψωμί Μεγίστης

Το **Ψωμί** είναι νησίδα των Δωδεκανήσων κοντά στη Μεγίστη, η οποία  βρίσκεται ΒΑ. στον κόλπο του Καστελλόριζου όπως και οι γειτονικές της νησίδες Άγιος Γεώργιος, Αγριέλαια, Μεγάλο Μαύρο Ποϊνί, Μαύρο Ποϊνί, Πολύφαδος ένα και Ψωραδιά με τις οποίες σχηματίζουν μικρό σύμπλεγμα. Είναι η κοντινότερη από αυτές νησίδα προς τη Τουρκία και έχει έκταση 0,0035 τ.χλμ.. 

Αναφέρεται από το 2001 ως οικισμός και σύμφωνα με το σχέδιο Καλλικράτης υπάγεται στο δήμο Μεγίστης, ενώ σύμφωνα με την απογραφή του 2011 δεν κατοικείται .

## Πανίδα
[μικρογραφία|405x405px|left|[Φυλογενετική|Φυλογενετικό δέντρο (BI) βάσει ενός τμήματος 383 bp γονιδίου κυτοχρώματος β, με σκοπό την αναγνώριση δύο πληθυσμών *Anatololacerta* spp. στο αρχιπέλαγος του Καστελλόριζου (Kalaentzis et al., 2018).]]
Η βραχονησίδα αποτελεί το μοναδικό σημείο στην Ελλάδα στο οποίο απαντάται η σαύρα της Λυκίας *Anatololacerta budaki* (Eiselt & Schmidtler, 1986), όπως προέκυψε από πρόσφατη γενετική μελέτη. 

Στο Ψωμί εντοπίζεται επίσης ο Κυρτοδάκτυλος *Mediodactylus danilewskii* (Strauch, 1887).

## Εξωτερικοί σύνδεσμοι
* Vrachonisída Psomí: Greece  από το National Geospatial-Intelligence Agency, Bethesda, MD, USA

## Παραπομπές


Κατηγορία:Σύμπλεγμα Καστελλόριζου
Κατηγορία:Βραχονησίδες του Καστελλόριζου
Κατηγορία:Ακραία σημεία της Ελλάδας
Νορντ Στριμ

Ο **Νορντ Στριμ** (ρωσικά: *Северный поток*) είναι ένας υπεράκτιος αγωγός φυσικού αερίου από το Βίμποργκ της Ρωσικής Ομοσπονδίας προς το Γκράιφσβαλντ της Γερμανίας και ανήκει και λειτουργεί από την εταιρεία Nord Stream AG. Το έργο περιλαμβάνει δύο παράλληλες γραμμές. Η πρώτη γραμμή είχε ολοκληρωθεί τον Μάιο του 2011 και εγκαινιάστηκε στις 8 Νοεμβρίου 2011. Η δεύτερη γραμμή ολοκληρώθηκε το 2011-2012 και εγκαινιάστηκε στις 8 Οκτωβρίου 2012. Έχοντας 1.222 χιλιόμετρα μήκος, είναι ο μακρύτερος υποθαλάσσιος αγωγός στον κόσμο, ξεπερνώντας τον αγωγό Λάντζελντ κατά 54 χιλιόμετρα. Έχει ετήσια δυναμικότητα 55 δισεκατομμύρια κυβικά μέτρα, αλλά η ικανότητά του σχεδιάζεται να διπλασιαστεί σε 110 δισεκατομμύρια κυβικά μέτρα μέχρι το 2019, με την τοποθέτηση δύο επιπλέον γραμμών. Ωστόσο, λόγω των κυρώσεων της Ευρωπαϊκής Ένωσης προς τη Gazprom, χρησιμοποιούνται στην πραγματικότητα μόνο 22,5 δισεκατομμύρια κυβικά μέτρα της χωρητικότητάς του. Ο Νορντ Στριμ περιστασιακά έχει ευρύτερο νόημα, συμπεριλαμβανομένου του χερσαίου αγωγού τροφοδοσίας στη Ρωσική Ομοσπονδία, και περαιτέρω συνδέσεις στη Δυτική Ευρώπη.

## Κόστος και χρηματοδότηση
Σύμφωνα με τη Gazprom, το κόστος των χερσαίων αγωγών στη Ρωσία και τη Γερμανία εκτιμήθηκε στα 6 δισεκατομμύρια ευρώ. Το υποθαλάσσιο τμήμα του έργου αναμενόταν να κοστίσει €8,8 δισεκατομμύρια. Το 30% της χρηματοδότησης διατέθηκε μέσω ιδίων κεφαλαίων που παρείχαν οι μέτοχοι ανάλογα με τα μερίδιά τους στο έργο, ενώ το 70% προήλθε από εξωτερική τραπεζική χρηματοδότηση.

Η πληρωμή έγινε με δύο δόσεις. Η πρώτη δόση ύψους 3,9 δισεκατομμυρίων ευρώ περιλαμβάνει ένα 3,1 δισεκατομμυρίων 10ετές ακάλυπτο εμπορικό δάνειο 10 ετών, του οποίου η εξυπηρέτηση γίνεται από τα έσοδα των συμβάσεων μεταφοράς. Ένα δάνειο 1,6 δισεκατομμυρίων ευρώ καλύπτεται από το γαλλικό πιστωτικό ίδρυμα Euler Hermes, ένα ποσό 1 δισεκατομμυρίου ευρώ από τη γερμανική United Loan Guarantee Programme και 500 εκατομμύρια από τον ιταλικό τραπεζικό οργανισμό SACE SpA. Τα δάνεια τα παρείχαν 26 εμπορικές τράπεζες με πιο σημαντικές τις Crédit Agricole, Société Générale, Commerzbank, UniCredit, Deutsche Bank και Sumitomo Mitsui Banking Corporation. Οι οικονομικοί σύμβουλοι ήταν οι Société Générale, Royal Bank of Scotland (ABN Amro), Dresdner Kleinwort (Commerzbank) και Unicredit. Ο νομικός σύμβουλος του Νορντ Στριμ ήταν η αμερικανική εταιρεία White Case και νομικός σύμβουλος για τους δανειστές ήταν η εταιρεία Clifford Chance.

## Παραπομπές


Κατηγορία:Αγωγός αερίου
Κατηγορία:Αγωγοί μεταφοράς φυσικού αερίου
Κατηγορία:Σχέσεις Ρωσίας-Ευρωπαϊκής Ένωσης
Σχολική βαθμολογία στην Κροατία

Η **σχολική βαθμολογία στην Κροατία** ρυθμίζεται από το Υπουργείο Επιστημών, Παιδείας και Αθλητισμού.

## Κλίμακα βαθμολόγηση (αριθμητική και περιγραφική)
Στην Κροατία ισχύει η ακόλουθη βαθμολογική κλίμακα για τους μαθητές δημοτικού, γυμνασίου και πανεπιστημίου:

Ο 1 () είναι βαθμός αποτυχίας, ενώ οι βαθμοί 2 έως 5 είναι βαθμοί επιτυχίας.

Πολλοί δάσκαλοι χρησιμοποιούν σύμβολα μείον και συν ως τροποποιητές βαθμών. Για παράδειγμα, το "-5" υποδηλώνει ένα βαθμό ελαφρώς χαμηλότερο από το "άριστο", ενώ το "+4" δηλώνει ένα βαθμό ελαφρώς υψηλότερο από το "πολύ καλό". Χρησιμοποιούνται επίσης μισοί βαθμοί όπως "4/5". Αυτοί οι τροποποιητές είναι ανεπίσημοι και δεν εμφανίζονται στους τελικούς ελέγχους βαθμών

Στα πανεπιστήμια, πριν από την ανεξαρτησία της Κροατίας από τη Γιουγκοσλαβία, χρησιμοποιήθηκε κλίμακα βαθμολόγησης από 5 έως 10. Οι άλλες πρώην γιουγκοσλαβικές χώρες διατήρησαν την παλαιά κλίμακα, ενώ η Κροατία την άλλαξε ώστε να ταιριάζει με την κλίμακα που χρησιμοποιείται στην πρωτοβάθμια και τη δευτεροβάθμια εκπαίδευση.

## Ταξινόμηση διαγωγής
Η διαγωγή (vladanje) βαθμολογείται σε μια περιγραφική κλίμακα 3 σημείων:

* Κακή/Μέτρια ()
* Καλή ()
* Υποδειγματική ()

Στην πράξη, οι περισσότεροι μαθητές λαμβάνουν βαθμούς "υποδειγματικής" διαγωγής. Ο βαθμός διαγωγής δεν μετράει για το μέσο βαθμό.

## Μέσος όρος βαθμολογίας
Ο μέσος όρος βαθμολογίας υπολογίζεται ως ο αριθμητικός μέσος όρος όλων των αριθμητικών βαθμών:

* 1.00–1.99 Ανεπαρκής
* 2.00–2.49 Επαρκής
* 2.50–3.49 Καλά
* 3.50–4.49 Πολύ καλά
* 4.50–5.00 Άριστα

## Αύξηση βαθμών
Σημαντικό ποσοστό αύξησης βαθμών παρατηρήθηκε στην πρωτοβάθμια εκπαίδευση και, σε μικρότερο βαθμό, στη δευτεροβάθμια εκπαίδευση. Κατά το σχολικό έτος 2008-09, σχεδόν 168.000 από τους 365.000 μαθητές δημοτικών σχολείων βαθμολογούνταν "άριστα" στον μέσο όρο βαθμού τους. Η γονική πίεση στους εκπαιδευτικούς έχει αναγνωριστεί ως σημαντική αιτία.

## Παραπομπές


## Πηγές

* Pravilnik o načinu praćenja i ocjenjivanja učenika u osnovnoj i srednjoj školi 
* Zakon o odgoju i obrazovanju u osnovnoj i srednjoj školi 
* Različiti sustavi ocjenjivanja i usporedne ljestvice 
* Neopravdan sat »ruši« uzorno vladanje 
* Inflacija petica: U osnovnim školama odlikaša je više od 50 posto 
* Inflacija petica: više od 80 posto đaka je odlično 
* Umjesto talenata, odlikaši bez znanja pune gimnazije  

Κατηγορία:Εκπαίδευση στην Κροατία]
Hrvatska elektroprivreda

Η **Hrvatska elektroprivreda** (Όμιλος HEP) είναι μια εθνική εταιρεία ηλεκτρικής ενέργειας στην Κροατία, που ασχολείται με την παραγωγή, μεταφορά και διανομή ηλεκτρικής ενέργειας για περισσότερο από έναν αιώνα, καθώς και με την παροχή θερμότητας και τη διανομή αερίου τις τελευταίες δεκαετίες. Ο όμιλος HEP διοργανώνεται με τη μορφή εταιρείας συμμετοχών με αριθμό θυγατρικών εταιρειών.

## Ιστορία
Η HEP υποστηρίζει ότι είναι η παλαιότερη ηλεκτρική εταιρεία που διανέμει εναλλασσόμενο ρεύμα, από την ίδρυσή της το 1895, όταν χτίστηκε το πρώτο εργοστάσιο υδροηλεκτρικής ενέργειας Γιαρούγκα, μόνο τρεις ημέρες μετά το εργοστάσιο ηλεκτροπαραγωγής Άνταμς στους καταρράκτες του Νιαγάρα.

## Δομή
Η μητρική εταιρεία του Ομίλου HEP, η HEP d.d., εκτελεί τη λειτουργία της εταιρικής διαχείρισης του Ομίλου HEP.

Η παραγωγή μεταβιβάζεται σε δύο θυγατρικές: την HEP Proizvodnja d.o.o., η οποία ασχολείται με την πλειονότητα των μονάδων παραγωγής, και την TE Plomin d.o.o., η οποία είναι συνιδιοκτησία της HEP και της RWE Power, και εκμεταλλεύεται το εργοστάσιο ηλεκτροπαραγωγής Πλόμιν. Η HEP κατέχει επίσης το 50% του πυρηνικού σταθμού Κρσκο στη Σλοβενία.

Ο Διαχειριστής Συστήματος Μεταφοράς HEP) και o Διαχειριστής Συστήματος Διανομής HEP είναι οι φορείς παροχής δημόσιων υπηρεσιών μεταφοράς και διανομής ηλεκτρικής ενέργειας, αντίστοιχα, για τις ανάγκες των συμμετεχόντων στην κροατική αγορά.

Η HEP ODS είναι επίσης υπεύθυνη για τον εφοδιασμό των πελατών με το τέλος ρεύματος, ενώ η παροχή στους επιλέξιμους πελάτες (βιομηχανία και επιχειρήσεις) εμπίπτει στη δικαιοδοσία της HEP Opskrba d.o.o*.*

Άλλες επιχειρηματικές δραστηριότητες περιλαμβάνουν: 

* τηλεθέρμανση (HEP Toplinarstvo d.o.o)
* διανομή φυσικού αερίου (HEP Plin d.o.o)
* ενεργειακή απόδοση (HEP ESCO d.o.o)
* προστασία του περιβάλλοντος με έμφαση στη διαχείριση των αποβλήτων (APO d.o.o)
* ανανεώσιμες πηγές ενέργειας (HEP Obnovljivi izvori energije d.o.o)
* εκπαίδευση και την κατάρτιση (HEP Nastavno-obrazni centar) και 
* ελεύθερο χρόνο και αναψυχή (HEP Odmor i rekrerecija d.o.o)

## Δείτε επίσης
* Ευρωπαϊκό Δίκτυο Λειτουργών Συστημάτων Μεταφοράς Ηλεκτρικού Ρεύματος
## Παραπομπές


## Εξωτερικοί σύνδεσμοι
* Εταιρικός ιστότοπος

Κατηγορία:Κροατία
Σχέδιο Ράντκλιφ

Το **σχέδιο Ράντκλιφ** ή **συνταγματικές προτάσεις Ράντκλιφ** ήταν η πρόταση για λύση του Κυπριακού που κατέθεσε ο λόρδος Ράντκλιφ τo 1956. Προέβλεπε συνέχιση της βρετανικής κυριαρχίας στο νησί.

## Το σχέδιο Ραντκλιφ
Το 1956, μαινόταν ο αγώνας της ΕΟΚΑ στην Κύπρο για Ένωση με την Ελλάδα, με τον τότε κυβερνήτη Τζον Χαρντιγκ να έχει παρει σκληρά μετρα για πάταξη του αντάρτικου.

Ο Ρανκλιφ ήρθε στην Κύπρο αρχικα στις στις 15 Ιουλίου 1956 όπου συναντήθηκε με τουρκοκύπριους πολιτικούς-οι ελληνοκύπριοι απέφυγαν συναντήσεις μαζί του καθότι του ανενδοτου αγώνα για ένωση.

Στις 14 Νοεμβρίου, ο Ραντκλιφ υπέβαλε το σχέδιο στην αγγλική κυβέρνηση. Σύμφωνα με τον ιστορικό Χαινς Ρίχτερ, επρόκειτο για ενα φιλελεύθερο σύνταγμα στο οποίο πρότεινε τη δυαρχία νομοθετικής και εκτελεστικής εξουσίας, με ενισχυμένη προστασία μειονοτήτων, ενώ άφηνε ανοικτό τον δρόμο για την αυτοδιάθεση.

Ο Χαινς Ριχτερ αναφέρει πως το σύνταγμα προνοούσε ένα σύστημα δυαρχίας, όπου ο Κυβερνήτης θα είχε καθήκοντα για την εξωτερική πολιτική, άμυνα και εσωτερική ασφάλεια, ενώ τα υπόλοιπα θέματα, άπτονταν του Νομοθετικού Συμβουλίου το οποίο θα αποτελείτο από 24 Ελληνοκύπριους και 6 Τουρκοκύπριους, οι οποίοι θα εκλέγονταν. Άλλοι έξι θα διορίζονταν από τον Κυβερνήτη. Το σύνταγμα συνοδευόταν από τέσσερις όρους: α) η Κύπρος θα παρέμενε υπό βρετανική κυριαρχία, β) θα παρέμεναν στην Κύπρο οι στρατιωτικές αγγλικές βάσεις, γ) Ο Κυβερνήτης θα ήταν υπεύθυνος για εξωτερική πολιτική και εσωτερική ασφάλεια δ) το σύστημα θα είχε φιλελεύθερο χαρακτήρα, για να εξασφαλιστεί αυτοκυβέρνηση με ρήτρες όμως για προστασία των μειονοτήτων

Ο Χαινς Ρίχτερ σημειώνει επίσης πως μεγάλο μέρος του συντάγματος αφορούσε τις σχέσεις των δυο κοινοτήτων αφου παρείχε αρκετή προστασία στους Τουρκοκύπριους, όχι όμως αριθμητική αναβάθμιση στο Νομοθετικό Σώμα, όπως ζητούσαν, γιατί το θεωρούσε αντιδημοκρατικό..

## Αντιδράσεις
Η Ελληνική κυβέρνηση και αντιπολίτευση απέρριψαν το σχέδιο. Αντιθέτως η Τουρκία όσο και οι τουρκοκύπριοι, βλέποντας πως άνοιγε τον δρόμο για διχοτόμηση, ήταν θετικά διακείμενοι απέναντι του.

## Δείτε επίσης
* Διασκεπτική συνέλευση
* ΕΟΚΑ
* Σχέδιο Μακμίλαν
* Σχέδιο Άτσεσον
* Αρχιεπίσκοπος Κύπρου Μακάριος Γ΄
* Ενωτικό δημοψήφισμα

## Παραπομπές


## Πηγές
* 

Κατηγορία:Σχέδια λύσης Κυπριακού
Αρκτική Γέφυρα

Η **Αρκτική Γέφυρα** ή **Γέφυρα της Αρκτικής Θάλασσας** είναι εποχική θαλάσσια διαδρομή μήκους 6.700 χιλιομέτρων, που συνδέει τη Ρωσία με τον Καναδά και συγκεκριμένα το ρωσικό λιμάνι Μούρμανσκ με το λιμάνι του Τσώρτσιλ της Μανιτόμπα στον Κόλπο Χάντσον.

Το Τσώρτσιλ είναι ο μόνος κύριος λιμένας στη βόρεια ακτή του Καναδά και δεν έχει οδικές συνδέσεις με τον υπόλοιπο Καναδά. Είναι το βόρειο άκρο του σιδηροδρόμου του Κόλπου του Χάντσον και είναι χρήσιμη σύνδεση για την εξαγωγή σιτηρών από τα καναδικά λιβάδια στις ευρωπαϊκές αγορές.

Το λιμάνι του Μούρμανσκ στον ελεύθερο από πάγο κόλπο Κόλα συνδέεται σιδηροδρομικά με την Αγία Πετρούπολη και την υπόλοιπη Ευρώπη. Το Μουρμάνσκ συνδέεται επίσης με την υπόλοιπη Ρωσία με τον αυτοκινητόδρομο M18 Κόλα.

Η Ρωσία έχει δείξει έντονο ενδιαφέρον για την ανάπτυξη της διαδρομής της Αρκτικής Γέφυρας. Εάν αναπτυχθεί (μαζί με το βορειοδυτικό πέρασμα) θα μπορούσε να χρησιμεύσει ως σημαντική εμπορική διαδρομή μεταξύ της Ευρώπης και της Βόρειας Αμερικής. Σύμφωνα με τον εκπρόσωπο τύπου της Ρωσικής Ομοσπονδίας στην Οτάβα, τον Σεργκέι Χουντουιάκοφ, το άνοιγμα της εμπορικής διαδρομής έχει καταστεί δυνατό από την υποχώρηση του Αρκτικού πάγου. Επί του παρόντος, η διαδρομή είναι εύκολη στη πλοήγηση περίπου τέσσερις μήνες του έτους.

Η ιδέα μιας "Αρκτικής Γέφυρας", με ένα κόμβο στο Τσώρτσιλ, προτάθηκε από τους Καναδούς στις αρχές της δεκαετίας του '90. Το 1997 το λιμάνι του Τσώρτσιλ πωλήθηκε στην OmniTRAX με έδρα το Ντένβερ, η οποία είναι ένας μεγάλος φορέας σιδηροδρόμων. Το 2004, η OmniTRAX ξεκίνησε συνομιλίες με την Ναυτιλιακή Εταιρεία του Μουρμάνσκ για την προώθηση της ιδέας της Αρκτικής Γέφυρας. Ενώ το Καναδικό Συμβούλιο Σίτου κατόρθωσε να διατηρήσει το Τσώρτσιλ ένα βιώσιμο λιμάνι, εξάγοντας σχεδόν 400.000 τόνους σίτου κάθε χρόνο, η OmniTRAX αντιμετώπισε δυσκολίες στην αποβίβαση των εισαγωγών στο Τσώρτσιλ. Στις 17 Οκτωβρίου 2007, η πρώτη αποστολή λιπάσματος από το Μουρμάνσκ έφθασε στο λιμάνι του Τσώρτσιλ. Δύο ξεχωριστές εισαγωγές ρωσικού λιπάσματος ύψους 9000 τόνων πραγματοποιήθηκαν το 2008 και αγοράστηκαν από τον Συνεταιρισμό Αγροτών της Βόρειας Αμερικής του Σασκατούν από το Καλίνινγκραντ.

Το λιμάνι του Τσώρτσιλ εξήγαγε 710.000 τόνους σιτηρών το 1977, 621.000 τόνους το 2007 και 529.000 τόνους το 2009.

Το Συμβούλιο πωλήθηκε στην σαουδαραβική εταιρεία G3 Global Grain Group το 2015 και το λιμάνι του Τσώρτσιλ υπέφερε, καθώς οι αποστολές σιτηρών σταμάτησαν σταδιακά. Στη συνέχεια, η Omnitrax έκλεισε τη σιδηροδρομική γραμμή και το λιμάνι, αναφέροντας την κερδοφορία των επιχειρήσεων. Έπειτα, άρχισαν οι αρχικές συνομιλίες για να πουληθεί το λιμάνι και η σιδηροδρομική γραμμή σε μια τοπική κοινοπραξία των τοπικών κοινοτήτων των Πρώτων Εθνών της Μανιτόμπα, την Σιδηροδρομική Κοινοπραξία Μισνίπι.

## Δείτε επίσης

* Βορειοδυτικό Πέρασμα
* Βόρεια Θαλάσσια Διαδρομή, επίσης γνωστό ως Βορειοανατολικό Πέρασμα

## Παραπομπές


Κατηγορία:Αρκτικός Ωκεανός
Κατηγορία:Ατλαντικός Ωκεανός
Μιχαήλ (Νουβέλα)

Το **Μιχαήλ, ένα γερμανικό πεπρωμένο σε φύλλα ημερολογίου** είναι μυθιστόρημα που γράφτηκε από τον Γιόζεφ Γκαίμπελς και δημοσιεύθηκε το 1929. Το μυθιστόρημα είναι ένας συνδυασμός των ιδεών του Γκαίμπελς και της ζωής του καλύτερου φίλου του Richard Flisges που είχε πολεμήσει στον Α 'Παγκόσμιο Πόλεμο και ολοκλήρωσε τις σπουδές του στο κολέγιο και εργάστηκε σε ένα ορυχείο όπου σκοτώθηκε σε ατύχημα. Το πρωτότυπο βιβλίο έφερε τον τίτλο *Μichael Voormann, ένα ανθρώπινο πεπρωμένο σε φύλλα ημερολογίου*. Το βιβλίο δημοσιεύτηκε για πρώτη φορά από τον εκδοτικό οίκο Franz eher Verlag στη Γερμανία και σημείωσε σημαντική επιτυχία την περίοδο εκείνη, κάνοντας δεκαεπτά εκδόσεις. Μεταφράστηκε στην ιταλική, γαλλική, ισπανική και ιαπωνική γλώσσα.

## Πλοκή
Το μυθιστόρημα, μας εξιστορεί την ιστορία και το ταξίδι του Μιχαήλ που μόλις επέστρεψε από τον Α΄ παγκόσμιο Πόλεμο και προσπαθεί να επανέλθει στη γερμανική πραγματικότητα. Βρίσκει μια νέα δημοκρατική Γερμανία που προσπαθεί να ανακάμψει  από τις συνέπειες της συνθήκης των Βερσαλλιών και επιδεικνύει τις πρώιμες εθνικιστικές ιδέες του. Ο Γκαίμπελς, μέσω του πρωταγωνιστή Μίκαελ, αναφέρεται συχνά στην εργασία, τη φιλοσοφία, την τέχνη, τη μουσική, τον έρωτα και τη θρησκεία. 

Ο βιογράφος του Γιόζεφ Γκαίμπελς, ο Ιστορικός Γιοακίμ Φεστ, αναφέρει ότι το μυθιστόρημα Μιχαήλ, ρίχνει φως στο πνεύμα και την εικόνα του Γκαίμπελς: *Το ίδιο το όνομα του ήρωα, ο Μίκαελ, στον οποίον έδωσε αυτοβιογραφικά ψήγματα, και υποδηλώνει: μια μορφή φωτός, ένα ακτινοβόλο φως, άπιαστο, να στέκεσαι, να είσαι πάντα στρατιώτης*.

## Παραπομπές


## Εξωτερικοί σύνδεσμοι
* 

Κατηγορία:Γερμανικά μυθιστορήματα
Γκρίμοαλντ ο Νεότερος

Ο **Γκρίμοαλντ** ο *νεότερος*, γαλλ. Grimoald le jeune (απεβ. 714) από τον Οίκο των Αρνουλφιδών ήταν Μαγιορδόμος των ανακτόρων της Νευστρίας (695 - 714).

## Βιογραφία
Ήταν γιος του Πεπίνου του Χέρσταλ μαγιορδόμου της Φραγκίας, δούκα & πρίγκιπα των Φράγκων και της Πλεκτρούδης, κόρης του Χούγκομπερτ σενεσάλη και κόμη του παλατιού επί Θευδερίχου Γ΄ και των γιων του. Ήταν αμφιθαλής αδελφός τού Ντρόγκο και μικρανεψός του Γρίμοαλντ του *πρεσβυτέρου*.

Ο πατέρας του τον τοποθέτησε στο αξίωμα του μαγιορδόμου της Νευστρίας το 695, παρά το ότι ο Γκρίμοαλντ ήταν ακόμη νέος. Όταν αυτός ταξίδευε για να προσκυνήσει τον τάφο του Αγ. Λάμπερτ στη Λιέγη, σκοτώθηκε από κάποιον Ράνγκαε, που ήταν στην υπηρεσία του πεθερού του.

Ο πατέρας του είχε από την αυλική του Αλπάιντα τέκνα, τον Κάρολο Μαρτέλο και τον Χίλντεμπρανντ Α΄. Η Πλέκτρουντε έπεισε τον σύζυγό της να αποκληρώσει τους γιους τής Αλπάιντα. Το 708 απεβίωσε ο Ντρόγκο, ενώ το 714 ο Γκρίμοαλντ και ο Πεπίνος του Χέρσταλ. Οι γιοί τής Αλπάιντα σφετερίστηκαν τα αξιώματα και τις γαίες τού πατέρα τους· σε αυτό αντέδρασαν οι γιοί του Γκρίμοαλντ, ο οποίος ήταν αθώος και άτυχος συνάμα.

## Οικογένεια

Νυμφεύτηκε τη Θευδεσίντα/Θεοδελίνδα, κόρη του Ράντμπολντ των Φρισίων και είχε τέκνα:

*Θευδοάλδος 706-741, μαγιορδόμος.
*Άρνολντ.

## Παραπομπές



## Πηγές

*Riché, Pierre. Les Carolingiens, une famille qui fit l'Europe. ISBN 2-01-278851-3
*Volkmann, Jean-Charles. Bien Connaître les généalogies des rois de France ISBN 2-87747-208-6
*Mourre, Michel. Le petit Mourre. Dictionnaire de l'Histoire ISBN 2-03-519265-X

Κατηγορία:Δυναστεία των Καρολιδών
Κατηγορία:Πεπινίδες
Κατηγορία:Μαγιορδόμοι των ανακτόρων
Ούγος Καμπανίας

Ο **Ούγος Καμπανίας** (Γαλλική γλώσσα: *Hugues*, πέθανε στις 9 Απριλίου 730) ήταν χριστιανός αρχιεπίσκοπος της Ρουέν, Επίσκοπος του Παρισιού και του Μπαγιέ και υπεύθυνος διαφόρων αβαείων, η Εκκλησία τον ανακήρυξε άγιο. Άνηκε στον Οίκο των Αρνουλφιδών.

## Βιογραφία
Ήταν ο πρώτος γιος του Δρόγων της Καμπανίας δούκα της Καμπανίας και της Άνστρουντε, κόρης του Βάραττον που διετέλεσε Μαγιορδόμος στην Νευστρία.
Αν και λαϊκός, του δόθηκαν τα αβαεία του Σαιν-Βαντίγ και του Ζυμιέρ. Το 718 εισήλθε στη μονή του Ζυμιέρ και ακολούθησε τη μοναχική ζωή υπό τον αββά Κοσέν.
Το 722 η αρχιεπισκοπή του Ρουέν ήταν κενή, οπότε ο Ούγος αποσπάστηκε από την απομόνωσή του και διορίστηκε αρχιεπίσκοπος. Το 723 αποδέχθηκε να είναι υπεύθυνος του αβαείου του Φοντανέλ. Το επόμενο έτος έγινε επίσκοπος του Παρισιού και επίσκοπος του Μπαγιέ.
Προς το τέλος της ζωής του αποσύρθηκε στη μονή του. Το 730 απεβίωσε και τάφηκε στη Παναγία των Παρισίων. Θεωρείται άγιος και εορτάζεται στις 9 Απριλίου.

## Παραπομπές


## Πηγές
*Urdang, Laurence. Holidays and Anniversaries of the World. Detroit: Gale Research Company, 1985. ISBN 0-8103-1546-7.
*Lifshitz, Felice. The Norman Conquest of Pious Neustria: Historiographic Discourse and Saintly Relics, 684-1090. Studies and Texts 122. Toronto: Pontifical Institute of Mediaeval Studies, 1995.

Κατηγορία:Δυναστεία των Καρολιδών
Κατηγορία:Επίσκοποι του 8ου αιώνα
Κατηγορία:Πεπινίδες
Κατηγορία:Αρχιεπίσκοποι της Ρουέν
Κατηγορία:Επίσκοποι Παρισίων
Όσκαρ Εμίλ Τούντεερ

Ο **Όσκαρ Εμίλ Τούντεερ** (Μίκκελι 30 Αυγούστου 1850 - Ελσίνκι 24 Σεπτεμβρίου 1930) ήταν Φινλανδός καθηγητής και μεταφραστής.

## Βιογραφία
Γονείς του ήταν ο Όσκαρ Βίκτορ Τούντεερ και η Λώρα Μαρία Kuhlström. Το 1867 έλαβε πτυχίο φιλοσοφίας από το Vyborg's Upper Secondary School, το 1873 έλαβε το μεταπτυχιακό του και το 1876 έλαβε το διδακτορικό του, οπότε και έγινε καθηγητής πανεπιστημίου. Ο Τούντεερ έκανε εκπαιδευτικά ταξίδια στη Γερμανία από το 1876 μέχρι το 1878 και το 1886. Από το 1881 μέχρι το 1882 ταξίδεψε στο Λονδίνο, το Βερολίνο, την Ιταλία και την Ελλάδα. Ο Τουντέερ εργάστηκε ως καθηγητής Ελληνικής Φιλολογίας στο Πανεπιστήμιο του Ελσίνκι από το 1879 μέχρι το 1885 και ως επίτιμος καθηγητής Ελληνικής Φιλολογίας από το 1885 μέχρι το 1910. Ήταν διευθυντής στο Vyborg association από το 1876 έως το 1887 και ως επιθεωρητής από το 1892 μέχρι το 1907. Ο Τούντεερ ήταν μέλος των οργανισμών Kansallisteatteri, Pellervo Society και Cost Movement Otava. Από το 1880 μέχρι το 1897 ήταν εκδότης φινλανδικών περιοδικών.

Από το 1882 ο Τούντεερ ήταν παντρεμένος με την Ellen Mathilda Wilhelmina Wijkander. Είχαν έξι παιδιά, συμπεριλαμβανομένων του Lauri Oskar Theodor Tudeer (1884-1955), καθηγητή στο Πανεπιστήμιο του Ελσίνκι, του Alf, διευθυντή του Τμήματος Οικονομικών της Τράπεζας της Φινλανδίας, του Emil Tudeer (1885-1968) και του Oskar August (Ossi) (1886) ο οποίος έγινε γιατρός με ειδίκευση στον θηλασμό και τον τοκετό.

## Εργογραφία

### Μυθιστορήματα
* *De infinitivi sermonis Homerici ratione syntactica*, tohtorinväitöskirja. 1876
* *De dialectorum Graecarum digammo testimonia inscriptionum*, dosentinväitöskirja. 1879
* *Kreikan kansa persialaissotien aikana*. Otava 1906
* *Piirteitä epävirallisen Viipurilaisen osakunnan elämästä 1864–1869*. Porvoo 1912
* Homeros: *Ilias*, suomentanut Otto Manninen, selitykset kirjoittanut O. E. Tudeer. WSOY 1919
* Homeros: *Odysseia*, suomentanut Otto Manninen, selitykset kirjoittanut O. E. Tudeer. WSOY 1924
* *Iliaan ja Odysseian selityksiä*, toimittaneet O. E. Tudeer ja Lauri O. Th. Tudeer. WSOY 1948

### Μεταφράσεις
* Viktor Rydberg: *Viimeinen ateenalainen*, suomentanut Auk. Dahlberg; suomenn. korjannut O. E. Tudeer; runot suom. Kaarlo Forsman. Otava 1891, 2. painos 1905
* Heinrich Herkner: *Työväenkysymys*, suomentanut Erkki Reijonen; suomennoksen tark. ja toimitustyöstä pitänyt huolta O. E. Tudeer. Suomalaisen Kirjallisuuden Seura, Helsinki 1902
* *Korkeasta tyylistä*, suomentanut sekä selityksillä varust. O. E. Tudeer. Otava 1918, näköispainos Kirja kerrallaan, Helsinki 2003 (kreikankielinen alkuteos *Peri hypsus*)
* Platon: *Valtio*, suomentanut ja selityksillä varustanut O. E. Tudeer; johdannon laatinut L. O. Th. Tudeer. Otava 1933, 2. painos 1972

## Παραπομπές


## Πηγές
* *Lahden Lehti*, 11.12.1907, nro 192, s. 1
* Juhani Kirpilä, Sisko Motti, Anna-Marja Oksa (toim.): *Suomen lääkärit 1962*, s. 677. Helsinki: Suomen Lääkäriliitto, 1963

Κατηγορία:Φινλανδοί λογοτέχνες
Εκκλησία της Μεταμορφώσεως του Σωτήρος στη Νερεντίτσα

Η **Εκκλησία του Σωτήρος στη Νεραντίτσα** (ρωσικά: *Церковь Спаса на Нередице*) είναι μια ορθόδοξη εκκλησία χτισμένη το 1198. Θεωρείται ως μια από τις παλαιότερες εκκλησίες της Ρωσίας. Τοποθετείται στην περιοχή Νόβγκοροντσκι της Περιφέρειας Νόβγκοροντ, 1,5 χιλιόμετρο νότια του Βελίκι Νόβγκοροντ.

Η εκκλησία του Σωτήρος στη Νεραντίτσα είναι στον κατάλογο της παγκόσμιας πολιτιστικής κληρονομιάς της ΟΥΝΕΣΚΟ και το κτίριο έχει χαρακτηριστεί ως αρχιτεκτονικό μνημείο ομοσπονδιακής σημασίας.

## Ιστορικά στοιχεία
Η εκκλησία ιδρύθηκε το 1198 από τον πρίγκιπα Γιαροσλάβ Β΄ του Βλαντίμιρ και ζωγραφίστηκε με τοιχογραφίες το 1199. Επειδή βρισκόταν έξω από την πόλη του Νόβγκοροντ και κοντά στην κατοικία του πρίγκιπα, η εκκλησία θεωρήθηκε από τον πρίγκιπα ως τόπος για το μελλοντικό τάφο του. Το 1903-1904 μελετήθηκε και αποκαταστάθηκε εκτενώς από τον Πιότρ Πόρκσκιν.

Κατά τη διάρκεια του Β΄ Παγκοσμίου Πολέμου η εκκλησία βρισκόταν στην πρώτη γραμμή του μετώπου μεταξύ 1941 και 1943, με αποτέλεσμα την καταστροφή της. Στη συνέχεια αποκαταστάθηκε, ωστόσο, οι περισσότερες τοιχογραφίες δεν μπόρεσαν να διασωθούν και σήμερα είναι γνωστές επειδή υπάρχουν οι προπολεμικές φωτογραφίες.

## Αρχιτεκτονική
Η μικρή πέτρινη εκκλησία είναι χτισμένη σαν ένας κύβος και διαθέτει ένα θόλο στο κέντρο της. Βασίζεται σε τέσσερις πυλώνες και έχει τρεις αψίδες στην ανατολική πλευρά της. Το είδος αυτή της μικρής εκκλησίας αναπτύχθηκε στο Νόβγκοροντ στο τέλος του 12ου αιώνα, και υπάρχουν αρκετές εκκλησίες αυτού του τύπου στο Νόβγκοροντ και τη Στάραγια Λάντογκα.

### Τοιχογραφίες
Οι τοιχογραφίες δημιουργήθηκαν από οκτώ έως δέκα καλλιτέχνες. Καλύπτουν όλο το εσωτερικό της εκκλησίας, συμπεριλαμβανομένων των πυλώνων, των τοίχων, της οροφής και του θόλου. Δεν υπάρχει εμφανές σύστημα που να αφορά τη δημιουργία των τοιχογραφιών. Πιθανό, οι ζωγράφοι δεν γνώριζαν ο ένας τον άλλον και είχαν διαφορετικά στυλ έκφρασης. Ο τρούλος αντί να φέρει τοιχογραφία του Χριστού Σωτήρος, έχει ζωγραφιστεί πάνω στην Ανάληψη του Κυρίου. Ο Χριστός ζωγραφιζόταν σε τρούλους εκκλησιών στη Βυζαντινή Αυτοκρατορία ήδη από τον 9ο αιώνα και η ζωγραφική άλλης τοιχογραφίας στον τρούλο ήταν εκείνη την εποχή σημάδι ότι η εκκλησία ανήκει σε μια άκρως διαφορετική προσέγγιση. Η πιο εντυπωσιακή τοιχογραφία στην εκκλησία θεωρείται αυτή που αφορά την τελική κρίση, ζωγραφισμένη πάνω σε ολόκληρο το δυτικό τοίχο. Από αυτή σώθηκαν μόνο κομμάτια αυτής της τοιχογραφίας. Το 1246, μια τοιχογραφία που απεικόνιζε τον πρίγκιπα Γιαροσλάβ Β΄ ζωγραφίστηκε στο νότιο τοίχο.

## Παραπομπές


Κατηγορία:Εκκλησίες στη Ρωσία
Κατηγορία:Μνημεία Παγκόσμιας Κληρονομιάς στη Ρωσία